internet vaartha 165 Views
ముంబై : భారతీయ రూపాయి మారకం విలువలు డాలరుతో పోలిస్తే 68 రూపాయలకు దాటాయి. రూపాయి మరో 28 పైసలు క్షీణించి 68.26 రూపాయలుగా చెలామణీ అవుతోంది. వరుసగా మూడోరోజు కూడా పతనం అవుతోంది. ఇంటర్‌బ్యాంకు ఫారిన్‌ ఎక్ఛేంజి రేట్లను పరిశీలిస్తే రూపాయి మరింత క్షీణించే అవకాశం ఉందని నిపుణులు చెపుతున్నారు అమెరికన్‌ యూనిట్లనుంచి డాలర్‌కు డిమాండ్‌ రావడం, దిగుమతిదారులు, బ్యాంకులు కూడా డాలర్లకు డిమాండ్‌ పెంచడంతో రూపాయి విలువలు మరింతగా క్షీణించాయి. వీటికితోడు ఈక్విటీ మార్కెట్లనుంచి మూలధన నిధులు వెనక్కు తరలడం కూడా డాలర్‌ రూపంలో ఒత్తిడిని పెంచింది. అయితే కొంత ఇతరదేశాల్లో డాలర్‌ క్షీణత రూపాయి మారకం విలువలను కట్టడిచేసింది. ముందురోజు ట్రేడింగ్‌లో డాలరు రూపాయి మారకం విలువల్లో రూపాయి విలువలు 14పైసలు క్షీణించి 67.98 పాయింట్లుగా ఉంది. రిజర్వు బ్యాంకు తన కీలకవడ్డీరేట్లను స్థిరంగా ఉంచడం కూడా కరెన్సీ మార్కెట్పఐ కొంత ప్రభావం చూపించింది. ఇదిలా ఉండగా బిఎస్‌ఇ సెన్సెక్స్‌కూడా ప్రారంభంలో కొంతమేర నష్టాలనే ఎదుర్కొన్నది.